b'\n_START_ARTICLE_\nFS Rochambeau (1865)\n_START_SECTION_\nValmistus\n_START_PARAGRAPH_\nYhdysvaltain laivasto tilasi aluksen 3. hein\xc3\xa4kuuta 1862 William H. Webbilt\xc3\xa4 New York Cityst\xc3\xa4 ja sen k\xc3\xb6li laskettiin kolme kuukautta my\xc3\xb6hemmin 3. lokakuuta. Alus laskettiin vesille 22. hein\xc3\xa4kuuta 1865. Yhdysvaltain laivaston koeajoissa kes\xc3\xa4kuussa alus saavutti ainoastaan 11,7 solmun nopeuden koneiston tuottaessa 3\xc2\xa0778 hevosvoimaa. Huipputeholla 4\xc2\xa0535 hevosvoimaa saavutettiin 15,07 solmun nopeus. Yhdysvaltain laivasto ei kuitenkaan ottanut alusta palvelukseen, vaan palautti sen valmistajalle. Alus myytiin 7. toukokuuta 1867 Ranskalle, jonka laivastoon se liitettiin 7. elokuuta nimell\xc3\xa4 Rochambeau.\n_START_SECTION_\nPalvelus\n_START_PARAGRAPH_\nAlus oli palveluksessa ainoastaan joitakin viikkoja vuonna 1870 ja se poistettiin alusluettelosta vuonna 1872.'